Polo

Polo is 'ne balsport gespeuld te peerd. Doel vaan 't speul is, in teams vaan gemeinelek veer speulers de bal vaanaof 't peerd mèt 'nen hamer in 't doel vaan de tegepartij te wèrke. De sport weurt gespäöld op e zier groet veld (300 bij 160 yard, ofwel 274 bij 146 meter). Polo kump oersprunkelek oet Perzië, boe 't al in de vijfden iew veur Christus woort gespäöld; wie me 't noe kint oontwikkelde de sport ziech evels in India. Hei is polo nog ummertouw hendeg populair; wijer weurt 't väöl gespäöld in Groet-Brittannië en Argentinië. Ouch in Nederland besteit 'n besjeie gemeinsjap vaan polospeulers, professionals gief 't hei evels neet. Door de gruutde vaan 't veld, 't oonderhajd vaan de peerd en de oetrösting is polo 'ne deure sport; 't heet daan ouch universeel 't imago vaan 'nen elitesport.

Categorie:Gewaeze Olympische sjporte
Categorie:Paerdesjport
Categorie:Teamsjporte